Selvom Im og Suthida Nielsen "allerede" kom til Danmark 4. januar har de først nu fået deres opholdstilladelse. Indtil nu har de nemlig opholdt sig i Danmark på et turistvisum og en permanent opholdstilladelse har ikke kunnet komme i stand før den ændrede udlændingelov trådte i kraft 1. februar. Im og Suthidas opholdstilladelse er den endelige konklusion på sagen, som startede helt tilbage i december 2012 hvor Im og Suthida får besked om at de er udvist, fordi Suthidas danske mand Johnny er død i maj samme år. Sagen fik hele Danmarks opmærksomhed, i dagene op til at Im og Suthida skulle forlade Danmark. Den 10. november satte de sig på flyet mod Thailand og allerede tre dage senere havde Folketingets partier med undtagelse af Dansk Folkeparti besluttet at ændre udlændingeloven. Rent formelt skete det først 23. januar og i dag har Im og Suthida altså fået deres opholdstilladelse. De landede i Danmark igen 4. januar.

Opsummering:
Knap tre måneder efter Im og Suthida Nielsen blev sendt ud af Danmark har de nu fået opholdstilladelse.